CELEX: 62012CN0589
Language: sk
Date: 2012-12-14 00:00:00
Title: Vec C-589/12: Návrh na začatie prejudiciálneho konania, ktorý podal Upper Tribunal (Tax and Chancery Chamber) (Spojené kráľovstvo) 14. decembra 2012 — The Commissioners for Her Majesty’s Revenue & Customs/GMAC UK PLC

9.3.2013   
            
            
               SK
            
            
               Úradný vestník Európskej únie
            
            
               C 71/7
            
         Návrh na začatie prejudiciálneho konania, ktorý podal Upper Tribunal (Tax and Chancery Chamber) (Spojené kráľovstvo) 14. decembra 2012 — The Commissioners for Her Majesty’s Revenue & Customs/GMAC UK PLC
   (Vec C-589/12)
   2013/C 71/12
   Jazyk konania: angličtina
   
      Vnútroštátny súd, ktorý podal návrh na začatie prejudiciálneho konania
   
   Upper Tribunal (Tax and Chancery Chamber)
   
      Účastníci konania pred vnútroštátnym súdom
   
   
      Odvolateľ: The Commissioners for Her Majesty’s Revenue & Customs
   
      Odporkyňa: GMAC UK PLC
   
      Prejudiciálne otázky
   
   
               1.
            
            
               Do akej miery je zdaniteľná osoba, pokiaľ ide o dve plnenia týkajúce sa toho istého tovaru, oprávnená i) odvolávať sa na priamy účinok jedného ustanovenia smernice Rady 77/388 (1) (ďalej len „šiesta smernica o DPH“) pri jednom plnení a ii) odvolávať sa na ustanovenia vnútroštátneho práva pri druhom plnení v prípade, že by takéto konanie viedlo k takému celkovému výsledku na daňové účely, pokiaľ ide o obe plnenia, ktorý ani vnútroštátne právo a ani šiesta smernica o DPH, ak sa uplatní každý z týchto predpisov samostatne, nepredpokladá a ani nie je zámerom týchto predpisov, aby to tak bolo?
            
         
               2.
            
            
               V prípade odpovede na prvú otázku v tom zmysle, že existujú okolnosti, v rámci ktorých zdaniteľná osoba nie je oprávnená na takéto konanie (alebo nie je oprávnená na takéto konanie v určitom rozsahu), za akých okolností takáto situácia nastane, a najmä aký je vzťah medzi dvoma plneniami vedúcimi k vzniku takýchto okolností?
            
         
               3.
            
            
               Má na odpovede na prvú a druhú otázku vplyv to, či zaobchádzanie s jedným plnením podľa vnútroštátneho práva je alebo nie je v súlade so šiestou smernicou o DPH?
            
         
      (1)  Šiesta smernica Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia (Ú. v. EÚ L 145, s. 1; Mim. vyd. 09/001, s. 23).